
Jugoremedija - Agonija i slom 
radničkog akcionarstva 


Radnici ovog farmaceutskog giganta napravili 
su kobnu grešku onda kada su izabrali da se 
bore kroz institucije sistema. 


Priča o zrenjaninskoj fabrici lekova Ju- 
goremedija je tragična priča o beskrupu- 
loznim kapitalističkim profiterima koji su 
upropastili ideološki dezorijentisane radni- 
ke ovog nekadašnjeg farmaceutskog gigan- 
ta - radnike koji su napravili kobnu grešku 
kada su izabrali da pokušaju da se bore 
kroz institucije sistema. Tragedija sadašnjih 
i bivših radnika Jugoremedije, koji su prvo 
morali prestati da budu obični radnici kako 
bi postali radnici-akcionari (hibrid između 
eksploatisanog radnika, sitnog sopstvenika 
i materijalno obezbeđenog penzionera) 
upečatljivo pokazuje da se sloboda i au- 
tonomija ne mogu trajno ostvariti sistem- 
skim spredstvima, niti unutar sistema. 

Ukratko, Jugoremediju je 2002. pro- 


tivpravno preuzeo kriminalac Jovica 
Stefanović Nini koji je oštetio fabriku za 
više miliona evra. Radnici su 2006. uspeli 
da prvo fizički preuzmu fabriku, a zatim i 
da sudski ospore ovu privatizaciju na os- 
novu toga što je kontrolni paket akcija bio 
u rukama radnika-akcionara, nakon čega 
su ponovo pokrenuli proizvodnju. Sum- 
njiva ideološka pozadina čitavog pokre- 
ta je dovela do toga da su 2007. godine 
ljudi iz vrha udruženja malih akcionara 
izdejstvovali da Jugoremedija proda svoj 
udeo u vlasništvu firme Medela iz Vrbasa, 
ne radnicima-akcionarima u Medeli, već 
kriminalcima koji su bili u vezi sa starim 
Miloševićevskim pljačkašem Mihaljom 
Kertesom. To je pokazalo da takva poli- 


tika - sitnog akcionarstva - nije u stan- 
ju ni da reprodukuje sopstveni model, 
već se u prvoj prilici okreće brutalnim 
kapitalističkim metodima poslovanja. 

Ubrzo je počeo njihov sunovrat u 
parlamentarnu politiku, osnivanjem 
Ravnopravnosti, političke stranke rad- 
nika-akcionara 2008. godine, da bi se 
nakon lokalnih izbora i ulaska u grad- 
sku skupštinu Zrenjanina kolektivno 
učlanili u Socijaldemokratsku partiju Sr- 
bije, stranku Rasima Ljajića. Paralelno sa 
time traju pokušaji države da se fabrika 
po svaku cenu otera u stečaj, dirigovane 
blokade računa, medijska blokada itd. 
Nakon transfera na lokalnom nivou SPO- 
Ravnopravnost(SDPS)-SNS i razočaranja 
u Ljajića, možda zbog šurovanja sa 
Dinkićem koji je stajao iza Ninija, Ravno- 
pravnost je kolektivno istupila iz partije i 
postala nevladina organizacija. 

(nastavak na 2. strani) 


Dan nezav isnosi i na Drazilski način 


U Brazilu se proslava „dana nezavisnosti” 
pretvorila u ulične borbe naroda protiv 
države i vlade. Okupljene sindikaliste, 
anarhiste i studentske aktiviste napala je 
policija, a proslava ovog državnog praznika, 
koji za cilj ima slavljenje nacionalističkih 
sentimenata, skrajnuta je u drugi plan, dok 
su u prvom planu sevali pendreci, suza- 
vac, gumeni meci i kamenice. Razlog ovih 


protesta koji su se održali širom Brazila, a 
tokom kojih je prekinuta i vojna parada u 
Rio de Ženeiru, jeste ispostavljanje zahteva 
za poboljšanjem usluga u oblastima zdravs- 
tva, javnog prevoza i obrazovanja. 

„Ovde smo da bismo podsetili političare 
da ćemo ostati oprezni i da želimo korenite 
političke reforme koje će narodu dati veću 
snagu“, rekao je dvadesetčetvorogodišnji 


demonstrant Karolina Santos. 

Pored ovih protesta, u Brazilu su i dalje 
aktuelni protesti protiv izdvajanja velikih 
novčanih sredstava za renoviranje i izgrad- 
nju stadiona za predstojeće svetsko fud- 
balsko prvenstvo u ovoj zemlji, tako da su 
sukobi nezadovoljnog naroda i policije bili 
prisutni i neposredno pred početak utak- 
mice Brazil - Australija. 


„SVAČIJI RAZUM RASTE U SRAZMERI P0RASTA RAZUMA SVIH 0STALIH, 

A GLUPOST POJEDINCA JE U IZVESNOJ MERI GLUP0ST SVIH.“ (MIHAIL BAKUNJIN) 




Slučaj Jugoremedija 



(Nastavak teksta sprve strane) 

Zdravko Deurić, predvodnik rad- 
nika-akcionara Jugoremedije / 
predsednik Ravnopravnosti (u i 
van SDPS)/ direktor Jugoremedije, 
uhapšen je 2012. zbog sumnje na 
malverzacije i pušten dva meseca 
kasnije bez podizanja optužnice. 
Država, koja je istovremeno vlas- 
nik 42% akcija, uspela je da fabriku 
otera u stečaj. Ovih dana se odi- 
grava verovatno poslednji čin ove 
tragedije. 

Stečajni upravnik Radovan Savić 
je odlučio da ignoriše (već po sebi 
nepovoljan) plan reorganizacije 
fabrike, koji je sačinila Hipo ban- 
ka, i iznajmio celu Jugoremediju 
preduzeću Union medica za 50.000 
evra, koji se zatim vraćaju Union 
medici, jer se radnici koje Union 
medika angažuje za rad u zaku- 
pljenoj fabrici ne zapošljavaju u Un- 
ion medici već ih stečajni upravnik 
zapošljava u Jugoremediji. Union 
mediku kontroliše Rade Basta 
(umešan u stečaj Srboleka), koji 
preko svoje firme Delta pharm uvo- 
zi lekove iz inostranstva (uglavnom 
iz Indije i Kine), pakuje ih i pla- 
sira u Srbiji (uz pripomoć svojih 
političkih i drugih veza). Prema 
ugovoru (koji je stečajni upravnik 
odbio da pruži na uvid radnicima 

- tj. akcionarima, i novinarima, ali 
koji je ipak delimično procureo u 
javnost) zakup prostora omogućava 
Union medici i kontrolu nad licen- 
cama za proizvodnju lekova. To jest 

- zakupom je omogućeno Union 
medici da licence i mesto proizvod- 
nje preregistruje na sebe, odnosno 
da trajno otuđi licence. 

Dakle, ponavlja se vrlo sličan sce- 
nario kao i sa Ninijem: kapitalista- 
kriminalac sa političkim vezama 
protivpravno otima fabriku uz 
pomoć sudstva i drugih eleme- 


nata sistema. Nažalost, čini se da 
će ovaj put otimačina uspeti. Rad- 
nici su se 2006. tukli sa Ninijevim 
obezbeđenjem i izbacili ga iz fab- 
rike. Oni danas pozivaju Vučića da 
reaguje, izjavljujući kako veruju ,,da 
je cilj gospodina Vučića da se zaista 
izbori sa korupcijom”. Njihove po- 
zicije su toliko slabe da upućuju 
apele a ne zahteve, a od države 
očekuju da se ponaša kao „partner”. 
Braneći se 2007. od „optužbi” da 
su za samoupravljanje, Deurić iz- 
javljuje da je „samoupravljenje 
stvar prošlosti” i da „radničko ak- 
cionarstvo nikako nema konti- 
nuitet sa samoupravljanjem, već, 
naprotiv, može da uspe samo ako 
se skupštine akcionara ne pret- 
vore u nekadašnje radničke savete, 
i ako vlasnici, bili oni radnici ili 
ne, budu zaista odlučivali o svo- 
jim preduzećima”. Zato danas neki 
od radnika Jugoremedije nemaju 
akcije Jugoremedije niti motivacije 
da se bore za fabriku koja je istovre- 
meno njihova (jer rade u njoj) i 
tuđa (jer nije u njihovom vlastištvu, 
niti u ovom trenutku postoji 
mogućnost da oni ostvare kon- 
trolu nad njom). U inostranstvu su 
koketirali sa teorijom radničke par- 


ticipacije i participativne ekonom- 
ije (parekon) - jednom propalom 
socijal-demokratskom fantazijom. 
Bili su fatalno zarobljeni u sistemu 
bez mogućnosti da iskorače iz njega 
ukoliko istovremeno ne iskorače i 
iz svoje uloge akcionara. 

Oni su odlučivali o sopstvenoj 
eksploataciji, i o eksploataciji 
drugih, na taj način učestvujući u 
pripremama koje su vršene pro- 
tiv njih od strane tajkuna i države. 
Pre nego što su poraženi fizički, pre 
nego što su im oteli fabriku, oni su 
prvo bili poraženi ideološki zato 
što su verovali u sistem i uzdali se u 
njega. Igrali su po pravilima unap- 
red nameštenim tako da ne mogu 
da pobede, pravilima sistema koji 
nije napravljen za njih već za nji- 
hove neprijatelje, sistema koji je 
štaviše napravljen protiv njih od 
strane njihovih neprijatelja. Umes- 
to da su izabrali put antisistemske 
borbe, antikapitalističke ideologije, 
osvajanja sopstvenog autonomnog 
političkog prostora. 

Marko Đorđević 

Direktna akcija se finansira vašim 
donacijama. Svakome ko pomogne sa 
više od 500 dinara slaćemo DA na 
kućnu adresu u narednih šest meseci. 





AKTIIilNO 


MKaldaiSAD- 
hamlisU spoi koil ubiial 



11. septembar od pre 13 godina slovi za 
dan kada se dogodio napad islamističke 
mreže А1 Kaida na Sjedinjene američke 
države. Tom prilikom stradao je još 
neutvrđen broj civilnog stanovništva dok 
se materijalna šteta merila milionima. Taj 
11. septembar označio je prekretnicu u 
američkoj spoljnoj politici nakon pada 
SSSR-a. Vrata za ubijanje i teror širom 
sveta, koja su bombardovanjem SRJ ‘99. 
godine bila tek otškrinuta, 11. septembra, 
dve godine kasnije, američkoj vojsci su 
otvorena u potpunosti. Usledili su bru- 
talni ratovi širom sveta (Avganistan, Irak, 
Libija itd), a poslednji u nizu, koji se uve- 
liko priprema i koji je, kao i svi prethodni 
u službi zaštite interesa američke vladajuče 
klase, jeste rat u Siriji. Dakako, u ovoj 
zemlji zapadne Azije rat u kome sa jedne 
strane učestvuje regularna vojska dikta- 
tora Asada i libanski Hezbolah, a sa druge 
različite opozicione frakcije, među kojima 


upravo А1 Kaida predstavlja bitan element, 
traje več prilično dugo i sama činjenica da 
su Sjedinjene države na strani onih protiv 
kojih su se navodno do nedavno borili daje 
vetar u leđa informacijama o povezanosti 
obaveštajnih struktura SAD i А1 Kaide. 
Globalna politička situacija i interesi svet- 
skih sila, unekoliko danas su naklonjeniji 


Siriji nego brojnim narodima nad kojima 
su američke vojne snage izvršile teror u 
istoriji, te je razvoj događaja u regionu 
značajno nepredvidiviji nego što je gener- 
alno slučaj u ovakvim situacijama. Pozicija 
revolucionarnih radnika, sa druge strane, je 
nepromenjena: Ne ratu među narodima - 
ne miru među klasama! 


Akcija solidarnostl ASI sa 
radnicima Hajnrih Bel fondacije 


Hajnrih Bel fondacija je blisko povezana sa 
nemačkom Zelenom partijom, koja nominalno 
nastupa protiv autsorsinga i rada na određeno 
vreme. To je, naravno, farsa koja postaje potpu- 
no jasna kada se uzme u obzir praksa fondacije 
Hajnrih Bel - privremeno zaposleni radnici u 
fondaciji dobijaju manje novca od onih koji su 
zaposleni za stalno, a zaposleni su podeljeni na 
one sa ugovorom i bez njega. 

Nakon što su radnici u Hajnrih Belu u 
Nemačkoj, zaposleni na određeno, počeli sa 
organizovanjem za borbu protiv takvih uslova, 
svi su otpušteni. Mnogi od organizovanih rad- 
nika su članovi nemačke anarhosindikalističke 
organizacije - FAU. 


Zbogtakvogponašanja, uperioduod2. do 9. 
septembra, anarhosindikalistička internacion- 
ala - Međunarodno udruženje radnika i rad- 
nica (MUR) - organizovala je međunarodnu 
nedelju akcija protiv autsorsinga i represije nad 
sindikatima od strane fondacije Hajnrih Bel. 
Anarhosindikalistička inicijativa (ASI), sekcija 
MUR-a u Srbiji, pridružila se akciji solidarnosti 
sa revolucionarnim radnicima Nemačke, te su 
naši aktivisti distribuirali letke u kojima javnost 
upoznaju sa kriminalnim praksama Hajnrih 
Bel fondacije, ispred njihovih novih kancelarija 
u Beogradu. Akcije su organizovane širom 
sveta, a prema poslednjim informacijama dru- 
govi koji su došli u sukob sa HB fondacijom su 


pre neki dan dobili prvi sudski spor sa njom, u 
vezi sa nelegalnim otpuštanjima. 

Ovo je još jedan način da pokažemo da se 
protiv transnacinalnog kapitala jedino može 
boriti internacionalnom solidarnošču radnika 
širom sveta. 

Da liste 
znali O 

da u svetu svakog minuta od 
gladi umre 18 Ijudi? 










Vesti iz medjunarodnog radničkog pokreta: 

286 demonstranata, većinom antifašista, 
među kojima je bilo i novinara i prolaznika, 
uhapšeno je u subotu u Londonu nakon nji- 
hovog pokušaja da spreče prolazak marša 
pripadnika ekstremno desničarske organi- 
zacije Engleski odbrambeni savez (EDL) 
kroz londonsku opštinu Tauer Hemlets. U 
subotu ujutro nekoliko hiljada građana se 
okupilo u parku Altab Ali, odakle se u jed- 
nom momentu oko 700 pripadnika pokreta 
Antifašistička mreža uputilo prema koloni 
fašista iz EDL, koji su tada bili na južnoj 
strani mosta Tauer, spremajući se da ga 
pređu i nastave kretanje kroz zonu opštine 
Tauer. Policija je reagovala u trenutku kada 
je oko stotinu antifašista prišlo nadomak 
kolone fašista, i počela masovno da hapsi 
i ugurava demonstrante u autobuse izna- 
jmljene od jedne autoprevozničke firme iz 
Hertfordšira. 

Nekoliko dana pre fašističkog marša, polici- 
ja je nametnula posebne uslove iz dva člana 
Zakona o javnom redu, kojima se posebno 
ograničavaju zone u kojima se odvijaju pro- 
testi, u ovom sljučaju s ciljem da demon- 

CLS predstavlja: Fransisko Ferer: 
Nloderna škola, poreklo i ideali 

Kapitalno delo 
anarhističkog pros- 
vetitelja Fransiska Ferera. 

Obrazovanje nije dostojno 
svog imena ukoliko nije 
oslobođeno svih vrsta 
dogmatizma, ukoliko se 
samom detetu ne prepusti 
da razvije svoje veštine 
ili ukoliko škola nije 
spremna da podrži manifestacije tih veština. д 

Publikacije CLS-a možeš naći u svim boljim 2 
knjižarama ili naručiti direktno od nas: ® 

e-mail: cls@inicijativa.org g 

web: http://cls.inicijativa.org. j 


strante zadrži dalje od centra muslimanske 
zajednice u istočnom Londonu. 

RADNIKAIZ POLiSKE GflZDE 
OSAKATILE JER JE TRAŽIO PLATU 

Jedan radnik u Poljskoj je u utorak tražio od 
dvojice poslodavaca da mu konačno isplate 
zaostale plate, a kada su odbili, zapretio je da 
će ih tužiti sudu. Na to su ga odvukli u šumu, 
osakatili, izboli nožem i ostavili. „Kada su 
ga našli, bio je polunag. Na desnoj ruci su 
mu odsečena četiri prsta. Uz to imao je dve 
rane na vratu. Motiv zverskog napada bio je 
novac”, izjavila je Ana Šledzona iz lokalne 
policije u Radomu. Dvojica preduzetnika su 
uhapšeni. U pitanju je bila, kako su saznali 
poljski mediji, suma od svega nekoliko sto- 
tina evra. 

SUKORIU ČILEU POSLE MARŠA 
SEĆANJA NA ŽRTVE PREVRATA1973. 

Na desetine maskiranih demonstranata suko- 
bilo se u nedelju sa policijom nakon marša u 
znak sećanja na žrtve prevrata 1973, kada je 
svrgnut čileanski predsednik Salvador Aljende. 


Demonstranti su na policiju bacali kamenice i 
palili barikade, a ona je uzvratila suzavcem. Do 
sukoba je došlo nakon marša u znak sećanja na 
blizu 40.000 ljudi koji su ubijeni, utamničeni ili 
mučeni tokom diktature Augusta Pinočea, koji je 
svrgao socijalistu Aljendea, 11. septembra 1973. 

ŠTRAJKISTRAŽIVAČA U RADIOTE- 
LESKUPSKUJ OPSERVATORIJIU ČILEU 

Najveći radio teleskop, koji se nalazi u Čileu, 
nastaviće da radi pošto su zaposleni odlučili 
da okončaju 17-dnevni štrajk. Opservatori- 
ja ALMA nalazi se na visoravni u pustinji 
Atakama, na 5.000 metara nadmorske vi- 
sine. Istraživači u toj opservatoriji rade na 
odgonetanju zagonetki o počecima kos- 
mosa, energiji oslobođenoj tokom Velikog 
praska i obrazovanju galaksija od hladnih 
gasova i prašine. Teleskop ALMA počeće 
da radi pošto su radnici postigli dogovor s 
Asošijejted juniverzitis (Associated Univer- 
sities Inc), koja zapošljava čileansko osoblje. 
Sporazumom je dogovoren manji broj rad- 
nih časova i naknada za rad na velikoj nad- 
morskoj visini. 




Sindikalna konfederacija Anarhosindikalistička inicijativa (ASI) je 

propagandno-borbena anarhistička revolucionarna sindikalna organ- 
izacija, koja se bori za društvo bazirano na individualnoj i kolektivnoj 
slobodi, ravnopravnosti i solidarnosti, lišeno svih oblika represije, hi- 
jerarhije i vlasti čoveka nad čovekom. 

ASI je Sekcija Međunarodnog udruženja radnika i radnica (AIT-IVVA) 

Direktna akcija nastavlja tradiciju časopisa Hleb i sloboda, 
čiji je prvi broj štampan 1905. u Beogradu 


Uredništvo: Milan Lukić, Slobodan Stamenčić, Tadej Kurepa, 
RatiborTrivunac i Aleksandar Belčević (odgovorni urednik) 

Priloge i pisma slati na kontakt adresu. 

Kontakt:CLS (DA), Poštanski pretinac 6, 

11077 Beograd, Srbija 
tel. 063/063/116-5551 
e-mail: da@inicijativa.org 
web: http://da.inicijativa.org 
Rukopisi ne gore. Tiraž: 1000 













































